Ecclesia orthodoxa Bulgariae
Ecclesia orthodoxa Bulgariae (Bulgarice: Българска православна църква) est ecclesia autocephala Ecclesiarum Orthodoxarum. Anno 927 autocephalia Ecclesiae orthodoxae Bulgariae a Patriarchatu Constantinopolitano approbata est. Ecclesia orthodoxa Bulgariae anno 2006 circiter 85 % incolarum Bulgariae (qui sunt fere 8 000 000) complectebatur, praeterea 1 500 000 ad 2 000 000 fidelium super paeninsulam Balcanicam, Europam et totum orbem terrarum dispersorum. Ecclesia a Sacra Synodo gubernatur, cui Patriarcha praeest. Praeses Sacrae Synodi, Metropolita Serdicensis et Patriarcha Bulgariae est ab die 24 Februarii anno 2013 Sua Sanctitas Neophytus.